Roĉilda cipselo

La Roĉilda cipselo aŭ Roĉilda apodo (Cypseloides rothschildi) estas birdo el la familio de apusedoj, kiu enhavas apusojn, apusetojn, cipselojn, ktp.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en Argentino kaj Bolivio.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Roĉilda cipselo, la Blankbrusta cipselo, (Cypseloides lemosi), la Nigra cipselo (C. niger), kaj la Fulga cipselo (C. fumigatus) formas superspecion. Kelkaj fakuloj traktis la Roĉildan kaj la Fulgan cipselojn kiel samspeciaj.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022 La Roĉilda cipselo estas monotipa.

Aspekto
La apuso de Rothschild estas ĉirkaŭ 15 cm longa. Ĝi havas longajn, larĝajn flugilojn kaj mallongan kvadrateecan voston. Ĝia plumaro estas unuforma mezbruna.Chantler, P., P. F. D. Boesman, kaj C. J. Sharpe (2020). Rothschild's Swift (Cypseloides rothschildi), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 1an de Oktobro, 2022

Distribuado kaj habitato
La apuso de Rothschild troviĝas ekde la departemento Santa Cruz tra centra suda Bolivio suden ĝis nordokcidenta Argentino ĝis la provinco Kordovo. Ne estas registroj en Peruo malgraŭ ĝia ĉeesto tie en kelkaj taksonomiaj listoj. La vivejaj bezonoj de la specio ne estas bone konataj. Plej multaj registroj okazis super ĉiamverda montarbaro je altitudoj inter 500 kaj 2 000 m.

Kutimaro
Migrado
La apuso de Rothschild ŝajne estas tutjara loĝanto (nemigranta) en plejparto de sia teritorio, kvankam ĝi eble travintras ĉe ĝia norda fino.

Manĝado
Kiel ĉiuj apusoj, la Rothschild-a estas aera insektomanĝanto, sed neniuj detaloj pri ĝia dieto estas konataj.

Reproduktado
Nenio estas konata pri la reprodukta fenologio de la apuso de Rothschild.

Voĉo
Fine de 2022, xeno-canto havis unuopan registraĵon de rapida voĉo de la cipselo de Rothschild, kaj la Biblioteko Macaulay de la Cornell Laboratorio de Ornitologio havis neniun. Ĝi laŭdire faras "mallongan 'pip' aŭ 'piip'" dumfluge.

Statuso
La IUCN taksis la apuson de Rothschild kiel Preskaŭ Minacatan. Ĝi havas malgrandan teritorion kaj ĉirkaŭkalkulitan populacion de 6000 ĝis 15 000 maturaj individuoj; ĉi-lasta supozeble estas stabila. Granda parto de la Yungas-arbaro, kie ĝi vivas, estis dehakita aŭ transformita al agrikulturo. Ĝi ja troviĝas en kelkaj protektitaj areoj.

Referencoj

 Eksteraj ligiloj 

kategorio:Apusedoj
kategorio:Birdoj de Sudameriko